SGF อวดกำไรไตรมาส 1 โตทะลักกว่า 2 เท่าตัว สู่ระดับ 11 ลบ. หลังรายได้กระฉูด-ค่าใช้จ่ายลด
SGF อวดกำไรไตรมาส 1 โตทะลักกว่า 2 เท่าตัว สู่ระดับ 11 ลบ. จากช่วงเดียวกันเมื่อปีก่อนมีกำไร 3.45ลบ. หลังรายได้กระฉูด-ค่าใช้จ่ายลด
15 พ.ค. 2563

บริษัท เอสจีเอฟ แคปปิตอล จำกัด (มหาชน) หรือ SGF รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากบริษัทมีรำยได้รวม 105.9 ล้านบาท เพิ่มขึ้น 27.5 ล้านบาท จากไตรมาส 1/62 ที่มีรายได้ 78.4 ล้านบาท คิดเป็นเพิ่มขึ้น 35.1% โดยในไตรมาส 1/63 บริษัทมีรายได้ดอกเบี้ยจากลูกหนี้สินเชื่อเช่าซื้อเพิ่มขึ้น 21.5 ล้านบาท มาจากการขยายสินเชื่อรายย่อย รายได้ดอกเบี้ยจากลูกหนี้เงินให้กู้ยืม (SME loan) เพิ่มขึ้นจากการบันทึกรายได้ตามมาตรฐานบัญชีใหม่จำนวน 11 ล้านบาท ส่วนรายได้อื่น ๆ ที่เพิ่มขึ้น 5.4 ล้านบาท มาจากรายการกำไรจากการขายรถยึด
ขณะทีค่าใช้จ่ายในการขายและบริหารจำนวน 44.7 ล้านบาท ลดลงจากไตรมาส 1/62 ที่มีค่าใช้จ่าย 46.5 ล้านบาทคิดเป็นลดลง 3.9% เนื่องจากบริษัทมีนโยบายในการควบคุมค่าใช้จ่ายอย่างต่อเนื่อง ค่าตอบแทนกรรมการและผู้บริหาร 2.7 ล้านบาท ลดลงจากไตรมาส 1/62 ซึ่งมีค่าใช้จ่าย 3.7 ล้านบาท คิดเป็นลดลง 37.0%